Lansare de carte - IOANA STUPARU - "Cireşul spovedaniei"

Lansare de carte

IOANA STUPARU – „Cireşul spovedaniei”

Într-o atmosferă de sărbătoare, la Centrul Cultural „Mihai Eminescu, Bucureşti a avut loc, pe 6 martie 2018, lansarea romanului „Cireşul spovedaniei” (2017), autoare Ioana Stuparu. Cartea fiind bine primită, firul povestirii l-au despicat scriitorii: Geo Călugăru (moderator), Florian Laurenţiu Stoica, Preşedintele Fundaţiei Literar-Istorice „STOIKA”, Elena Armenescu, Vasilica Ilie, Doina Bârcă, Gheorghe Ţiclete, Ion C. Ştefan, Geo Stroe, Vergil Cojocaru-COVER, Valentin Rădulescu, Ioan Raţiu, Florin Grigoriu, Armand Steriadi. Drept pentru care, din partea Academiei DacoRomâne, Preşedintele Geo Stroe i-a acordat autoarei titlul de „PĂRINTE AL PATRIEI”, pentru întreaga creativitate literară dacoromânească.

Dedicată profesiei de jurnalistfotoreporter, Antoaneta Rădoi s-a aflat, ca de obicei, la datorie. Asemenea ei, a imortalizat secvenţe din eveniment Simona Stuparu.

Captivând şi emoţionând publicul prin lecturarea unui fragment, actriţa Doina Ghiţescu s-a întrecut pe sine, trăind, efectiv, viaţa personajelor cărţii „Cireşul spovedaniei”.

Felicitări şi doriri de bine tuturor!

Contents